CELEX: C2005/006/10
Language: da
Date: 2005-01-08 00:00:00
Title: Domstolens dom (Første Afdeling) af 18. november 2004 i sag C-284/02, Land Brandenburg mod Ursula Sass (anmodning om præjudiciel afgørelse fra Bundesarbeitsgericht) (Socialpolitik — mandlige og kvindelige arbejdstagere — artikel 141 EF — lige løn — direktiv 76/207/EØF — ligebehandling — barselsorlov — oprykning til en højere lønramme — manglende medregning af hele perioden med barselsorlov, der var afholdt i medfør af den tidligere Tyske Demokratiske Republiks lovgivning)

8.1.2005   
            
            
               DA
            
            
               Den Europæiske Unions Tidende
            
            
               C 6/6
            
         
      DOMSTOLENS DOM
   
   (Første Afdeling)
   af 18. november 2004
   i sag C-284/02, Land Brandenburg mod Ursula Sass (anmodning om præjudiciel afgørelse fra Bundesarbeitsgericht) (1)
   
   (Socialpolitik - mandlige og kvindelige arbejdstagere - artikel 141 EF - lige løn - direktiv 76/207/EØF - ligebehandling - barselsorlov - oprykning til en højere lønramme - manglende medregning af hele perioden med barselsorlov, der var afholdt i medfør af den tidligere Tyske Demokratiske Republiks lovgivning)
   (2005/C 6/10)
   Processprog: tysk
   I sag C-284/02, Land Brandenburg mod Ursula Sass, angående en anmodning om præjudiciel afgørelse i henhold til artikel 234 EF, indgivet af Bundesarbeitsgericht (Tyskland) ved afgørelse af 21. marts 2002, indgået til Domstolen den 2. august 2002, har Domstolen (Første Afdeling), sammensat af afdelingsformanden, P. Jann, og dommerne A. Rosas (refererende dommer), R. Silva de Lapuerta, K. Lenaerts og s. von Bahr; generaladvokat: L.A. Geelhoed; justitssekretær: ekspeditionssekretær F. Contet, den 18. november 2004 afsagt dom, hvis konklusion lyder således:
   Rådets direktiv 76/207/EØF af 9. februar 1976 om gennemførelse af princippet om ligebehandling af mænd og kvinder for så vidt angår adgang til beskæftigelse, erhvervsuddannelse, forfremmelse samt arbejdsvilkår er til hinder for, at det i en kollektiv overenskomst, såsom Bundes-Angestelltentarifvertrag-Ost (kollektiv overenskomst for kontraktansatte i den offentlige sektor i Østtyskland), er udelukket at medregne den del af perioden, hvor den kvindelige arbejdstager i overensstemmelse med den tidligere Tyske Demokratiske Republiks lovgivning har afholdt en barselsorlov, der overstiger den beskyttelsesperiode, der er foreskrevet ved Forbundsrepublikken Tysklands lovgivning, i en påkrævet periode, der er omhandlet i den nævnte overenskomst, når målene for og formålet med hver af de to orlovsordninger svarer til de mål om beskyttelse af kvinder i forbindelse med graviditet og moderskab, der er knæsat i nævnte direktivs artikel 2, stk. 3. Det tilkommer den nationale domstol at efterprøve, om disse betingelser er opfyldt.
   
      (1)  EFT C 261 af 26.10.2002.